Actualització de la CÀTix
Acaba de publicar-se la versió 1.01 de la [CÀTix](http://www.tecnocampus.com/catix/),una compilació de programari lliure GNU/Linux que funciona completament des del CD-ROM. No cal que l'instal·lis, poses el CD-ROM, engegues l'ordinador i ja pots utilitzar el Linux. Et reconeixerà automàticament el maquinari del teu ordinador. Es pot fer servir per aprendre Linux, com a sistema operatiu portàtil, com a disc de rescat o com a sistema operatiu del teu ordinador. No cal instal·lar res al disc dur perquè funcioni: a mesura que es necessiten els programes es descomprimeixen des del CD-ROM en temps real. Aquesta nova versió ja està disponible al [servidor FTP de Softcatalà](https://www.softcatala.org/pub/knoppix/catix/) com a imatge ISO [catix-1.0.1.iso](https://www.softcatala.org/pub/knoppix/catix/catix-1.0.1.iso) (699 MB). Característiques implementades a la Catix 1.0.1

  * Ara els usuaris root i catix tenen contrasenya: catix. 
  * Caut 1.0.1. Configuració AUTomàtica molt millorada. 
  * Suport de controladors RAID. 
  * No carrega el mòdul sbp2 que penjava algunes màquines especificant l'opció: 
    
        nofirewire

La configuració nofirewire ja té seleccionada aquesta opció 
  * Arranjada l'opció modulx= que no funcionava correctament i que permet triar el mòdul XFree86. Utilitza el mòdul vesa per defecte quan no sap quin carregar. 
  * Arranjat el problema de detecció de targetes gràfiques Intel. 
  * Arranjada l'opció utc/gmt per seleccionar el temps universal, coordinat com cal, en sistemes operatius potents com el Linux. 
  * L'opció per defecte de país és ca, per tant no cal especificar-la. 
  * Activa el primer fitxer d'intercanvi catix.swp que es trobi a l'arrel de qualsevol partició de qualsevol disc dur automàticament si no troba particions swap. 
  * Crea automàticament un fitxer d'intercanvi catix.swp si la màquina té menys de 250 MB si no s'especifica el contrari per augmentar molt la velocitat en màquines amb poca memòria RAM. 
  * Executa tots els programes catix.sh que trobi a l'arrel de qualsevol partició de qualsevol disc dur. 
  * Arranjada la configuració fb800, fb1024, fb1280. 
  * Arranjada la configuració del mòdem. 
  * Arranjada la configuració del ppp. 
  * Arranjada la configuració del raw1394. 
  * Arranjada la configuració de l'usblp0. 
  * Suprimida la configuració interactiva en les opcions d'engegada. 
  * Arranjada la creació d'enllaços CD-ROM/DVD. 
  * Arranjada la comprovació de checksum. 
  * Arranjada la configuració del ratolí. 
  * Millores en el programa d'instal·lació. Més informació. Ara copia el kernel a boot/linux-catix-1.0.1 
  * Millores en el programa d'instal·lació. Ara munta les particions si no ho estan, abans de fer la instal·lació 
  * Arranjats petits detalls del fitxer de configuració catix-autoconfigura. 
  * Arranjada l'opció pantalla per seleccionar la resolució. 
  * Arranjada la configuració de múltiples targetes de la mateixa categoria. 
  * Només carrega PCMCIA si troba controladora PCMCIA. 
  * Només carrega USB si troba controladora USB. 
  * Només carrega FIREWIRE si troba controladora FIREWIRE. 
  * Arranjada la comprovació del checksum 
  * Arranjats petits detalls del fitxer catix-autoconfigura 
  * Millorada aturada del sistema 
  * Actualitzada la documentació en format html.
A la versió 1.1 (en preparació)

  * utilitzar el grub com a gestor d'engegada del CD-ROM 
  * KDE 3.3 
  * GNOME ? (si hi cap) 
  * Mozilla 1.7 i FireFox i Thunderbird (si hi caben) 
  * Kernel 2.6.9 o superior 
  * squashfs 2.0 
  * busybox 1.0 rc3 
  * Elixir 2.0? 
  * Opció d'instal·lació del gestor d'engegada grub al disc dur en el programa d'instal·lació 
  * més Debian, per tenir una distro més genuïnament Debian 
  * ... s'accepten suggerències.
A la [web](http://www.tecnocampus.com/catix/)

  * programa catix-autoconfigura de la versió 1.0.1 i resta de scripts modificats per no haver de baixar tota la CATix. 
  * disquet d'engegada per a màquines velles.

